L'Ajuntament renova convenis amb totes les seues àrees empresarials
07/11/2018

# L'Ajuntament renova convenis amb totes les seues àrees empresarials

[![L'Ajuntament renova convenis amb totes les seues àrees empresarials  ](/images/noticias/2018/11/convenio-empresas-gr.jpg)](/images/noticias/2018/11/convenio-empresas-gr.jpg)

07.11.2018

El consistori invertirà 130.000 euros en millores dels polígons industrials

L'Ajuntament de Paterna, a través de l'Associació Paterna Ciutat d'Empreses, ha renovat tots els convenis amb les associacions empresarials dels 5 parcs industrials del municipi, Tàctica, Font del Gerro, L’Andana, Parc Tecnològic i Parc Científic.

Durant la signatura protocol·lària, l'alcalde de Paterna, i president de l'associació empresarial, Juan Antonio Sagredo ha destacat que “_mitjançant la renovació d'aquests convenis, el nostre executiu reafirma el seu compromís de continuar treballant per al desenvolupament del teixit industrial del municipi, millorant i promocionant els polígons i parcs empresarials que concentren la major part d'aquest_”.

Així mateix, l'alcalde ha assenyalat que “_la renovació d'aquests convenis comporta una inversió, per part del consistori de més de 130.000 euros en millores dels polígons, que s'atorgaran a les diferents associacions empresarials perquè decidisquen com prioritzar les ajudes rebudes_”.

I en aqueix sentit Sagredo ha recordat que “_Paterna va ser precursora a formalitzar convenis amb les associacions empresarials, un procediment que ara s'inclou en la nova Llei d'Àrees Empresarials de la Comunitat, i que ens col·loca en una situació d'avantatge respecte a la resta de municipis de la Comunitat_”.